**Sociálne štipendium - v školskom roku 2016/2017**

Poskytovanie stredoškolských štipendií sa realizuje podľa zákona č. 245/2008 Z.z. o výchove a vzdelávaní (školského zákona), podľa **§ 149 Štipendium**.

Štipendium sa vypláca mesačne a možno ho poskytnúť žiakovi, ktorý je žiakom denného štúdia strednej školy, odborného učilišťa alebo praktickej školy, ak sa spoločne posudzuje s osobami,

**a) ktorým sa poskytuje dávka v hmotnej núdzi a príspevky k dávke v hmotnej núdzi**,

prílohou k žiadosti o štipendium je aktuálny doklad z úradu práce sociálnych vecí a  rodiny, alebo

**b) u ktorých jedna dvanástina príjmu za kalendárny rok predchádzajúci kalendárnemu roku, v ktorom sa žiada o štipendium, je najviac vo výške životného minima** ,

prílohou k žiadosti sú potvrdenia o príjme rodičov **za celý rok**  (za príjem sa považuje čistý príjem zo závislej činnosti, príjem zo samostatnej zárobkovej činnosti, prídavok na dieťa, daňový bonus, rodičovský príspevok, výživné, zaopatrovací príspevok, dávky sociálneho poistenia - dôchodky, dávka v nezamestnanosti, nemocenské, materské, ošetrovné, a pod. V prípade nezamestnaných rodičov je potrebné aj potvrdenie, že sú v evidencii nezamestnaných a potvrdenie výšky prijatých dávok v nezam.)

Štipendium sa poskytuje žiakovi mesačne na základe rozhodnutia riaditeľky školy a závisí od priemerného prospechu **v predchádzajúcom polroku** školského vyučovania a od výšky životného minima nezaopatreného dieťaťa.

V školskom roku 2016/2017 je výška štipendia takáto:

**a) 45,21 €** pri priemernom prospechu žiaka **do 2,0 vrátane,**

**b) 31,65 €** pri priemernom prospechu žiaka **horšom ako 2,0 do 2,5 vrátane**

**c ) 22,61 €** pri priemernom prospechu žiaka **horšom ako 2,5 do 3,5 vrátane**

Sumy životného minima sa podľa §5 zákona č. 601/2003 Z. z. o životnom minime v znení neskorších predpisov, upravujú vždy k 1.júlu bežného kalendárneho roku. V školskom roku 2016/2017 majú sumy životného minima nasledovné hodnoty:

198,09 € v prípade ak ide o jednu plnoletú fyzickú osobu,

138,19 € v príprade ak ide o ďalšiu plnoletú spoločne posudzovanú osobu,

90,42 € ak ide o zaopatrené neplnoleté dieťa alebo o nezaopatrené dieťa.

***Žiadosť žiaka o štipendium***

*Štipendium sa poskytuje* ***na základe písomnej žiadosti*** *podanej žiakom (ak je plnoletý) alebo jeho zákonným zástupcom riaditeľke školy, na ktorej žiak študuje.* ***Žiaci, ktorí žiadajú o sociálne štipendium v 1. polroku, vypíšu žiadosť a*** ***doložia aktuálne potvrdenie, doklady (originály) a kópiu vysvedčenia z predchádzajúceho školského roka.***

**POSTUP:  
1. Žiadosť o štipendium sa nachádza na stránke viď link nižšie  
2. Vyplniť žiadosť   
3. K žiadosti o štipendium priložte potvrdenia a kópiu vysvedčenia**(ak podávate žiadosť v r. 2016 potvrdenia o príjmoch alebo doklady z ÚPSVR nech sú za celý rok 2015**,** keď sa bude podávať žiadosť v r. 2017 potvrdenia o príjme alebo doklady z ÚPSVR budú za celý rok 2016). **POZOR: Potvrdenia musia byť vystavené v tom mesiaci, v ktorom študent podá žiadosť o štipendium!** (teda ak podávate žiadosť napr. v septembri aj doklady z ÚPSVR alebo iné potvrdenia budú vystavené v septembri).  **4. Kompletnú žiadosť o poskytnutie štipendia odovzdať na sekretariáte – Ing. Mária Čulíková.**